Vilhelm var sønn av stattholderen Fredrik Henrik av Oranien. Vilhelm I av Oranien var blitt etterfulgt i stillingen som stattholder og militær kommandant av sin sønn Moritz av Nassau, som i sin tur ble etterfulgt av sin bror Fredrik Henrik. Vilhelm IIs forfedre styrte sammen med Staten-Generaal, en forsamling av representanter for hver og en av de sju nederlandske provinsene men oftest dominert av den største og rikeste provinsen, Holland.